《志峡船具诗。戙》
宋代·王周

箭飞峡中水，锯立峡中石。峡与水为隘，水与石相击。

濆为生险艰，声发甚霹雳。三老航一叶，百丈空千尺。

苍黄徒尔为，倏忽何可测。篙之小难制，戙之独有力。

猗嗟戙之为，彬彬坚且直。有如用武人，森森矗戈戟。

有如敢言士，落落吐胸臆。拯危居坦夷，济险免兢惕。

志彼哲匠心，俾其来者识。

作者简介：王周，明州奉化（今属浙江）人。真宗大中祥符五年（1012）进士（《乾道四明图经》卷一二）。乾兴元年（1022）以大理寺丞知无锡县。仁宗宝元二年（1039）又以虞部员外郎知无锡县（《咸淳毗陵志》卷一○）。庆历中知明州（《实庆四明志》卷一）。又尝知抚州（清光绪《抚州府志》卷三五）。皇祐四年（1052）致仕，归荆南（《温国文正司马公文集》卷八《送光禄王卿周致仕归荆南》）。